text: [{"text_idx": "#000000", "text": "Galdandi fra\u0301 1. september 2015.\nFyri at fa\u0301a lut i\u0301 limafyrimununum fra\u0301 FK, ma\u0301st tu\u0301 taka undir vi\u00f0:\n2) Samtykkisva\u0301ttan um skra\u0301seting og ny\u0301tslu av ti\u0301num upply\u0301singum"}, {"text_idx": "#000001", "text": "Sum limur f\u00e6rt tu\u0301 fi\u0301ggjarligar og a\u00f0rar limafyrimunir hja\u0301 FK og hja\u0301 m\u00f8guligum samstarvspartnarum, i\u00f0 eru kny\u0301ttir at FK."}, {"text_idx": "#000002", "text": "Fyri at gerast limur skalt tu\u0301 vera fylt/ur 18 a\u0301r.\nTu\u0301 gerst limur ta\u0301 i\u00f0 tu\u0301 hevur goldi\u00f0 a\u0301setta innlimingargjaldi\u00f0 i\u0301 einum av FK-handlunum og hevur skra\u0301\u00adsett ti\u0301n limavanga elektroniskt ella vi\u00f0 limatekningarfrymli.\nTa\u0301 tu\u0301 teknar teg sum lim i\u0301 FK, f\u00e6rt tu\u0301 eitt fyribils limapro\u0301gv, sum tu\u0301 straks kanst ny\u0301ta til at fa\u0301a limafyrimunir vi\u00f0. Seinni f\u00e6rt tu\u0301 sja\u0301lvt limakorti\u00f0 sendandi vi\u00f0 postinum saman vi\u00f0 trimum sm\u00e6rri lyklakortum. Lyklakortini kunnu onnur i\u0301 hu\u0301skinum bru\u0301ka, ta\u0301 tey fara til handils i\u0301 FK, og solei\u00f0is eisini fa\u0301a limafyrimunir. Tu\u0301 kanst alti\u0301\u00f0 bi\u0301leggja fleiri lyklakort til ti\u0301tt limakort."}, {"text_idx": "#000003", "text": "FK-handilin, har tu\u0301 rindar innlimingargjald, ver\u00f0ur av s\u00e6r sja\u0301lvum ti\u0301n tilkny\u0301tishandil.\nTu\u0301 kanst alti\u0301\u00f0 skifta til annan tilkny\u0301tishandil, um tu\u0301 ynskir ta\u00f0."}, {"text_idx": "#000005", "text": "Tu\u0301 f\u00e6rt eina perso\u0301nliga innritingarkodu til at gera ti\u0301n limavanga lidnan a\u0301 heimasi\u0301\u00f0uni .\nEgna vegna eigur tu\u0301 at hava limavanga ti\u0301n dagf\u00f8rdan. Hetta kanst tu\u0301 gera vi\u00f0 at u\u0301tfylla serligt oy\u00f0ubla\u00f0, sum er at fa\u0301a i\u0301 ti\u0301num FK-handli.\nTu\u0301 hevur a\u0301bygdina av, at innritingarupply\u0301singarnar ikki ver\u00f0a givnar \u00f8\u00f0rum o\u0301vi\u00f0komandi."}, {"text_idx": "#000007", "text": "FK letur ikki tri\u00f0japarti ti\u0301na teldupostadressu. Tu\u0301 kanst lesa og taka ni\u00f0ur da\u0301tupolitikkin hja\u0301 FK a\u0301 heimasi\u0301\u00f0uni ella vi\u00f0 at venda t\u00e6r til ti\u0301n FK-handil."}, {"text_idx": "#000008", "text": "Tu\u0301 kanst alti\u0301\u00f0 skrivliga melda teg u\u0301r FK."}, {"text_idx": "#000009", "text": "FK kann broyta limatreytirnar og limafyrimunirnar samsvarandi teimum vi\u00f0t\u00f8kum, i\u00f0 alti\u0301\u00f0 eru galdandi. Tu\u0301 kanst lesa t\u00e6r galdandi limatreytirnar a\u0301 heimasi\u0301\u00f0uni , ella fa\u0301a eintak av teimum i\u0301 ti\u0301num FK-handli.\nFK kann a\u0301seta avgjald ta\u0301 i\u00f0 limakort og lyklakort ver\u00f0a umbi\u00f0in av ny\u0301ggjum. Galdandi avgj\u00f8ld ver\u00f0a kunna\u00f0i a\u0301 , ella i\u0301 ti\u0301num FK-handli."}, {"text_idx": "#000010", "text": "Eg samtykki i\u0301, at hesar upply\u0301singar ver\u00f0a skra\u0301settar, ta\u0301 i\u00f0 limakort mi\u0301tt og m\u00f8gulig lyklakort, i\u00f0 eru kny\u0301tt at ti\u0301, ver\u00f0a bru\u0301kt at keypa fyri i\u0301 FK:\n\u2022 Upply\u0301singar um perso\u0301n, hu\u0301ski og a\u0301huga, sum eru latnar, ta\u0301 limaskapur var\u00f0 tekna\u00f0ur i\u0301 FK ella seinni vi\u00f0 elektroniskari ella a\u00f0rari dagf\u00f8ring.\n\u2022 S\u00f8guligar og framti\u0301\u00f0ar upply\u0301singar um keyp av v\u00f8rum og t\u00e6nastum i\u0301 limahandlunum og hja\u0301 teimum partnarum, i\u00f0 eru kny\u0301ttir at FK, hari\u0301millum upply\u0301singar fra\u0301 keypskvittanum.\n\u2022 Ta\u00f0, sum eg skra\u0301seti a\u0301 heimasi\u0301\u00f0uni og \u00f8llum \u00f8\u00f0rum heimasi\u0301\u00f0um og \u00f8kisn\u00f8vnum hja\u0301 FK, umframt teimum teldupostum, i\u00f0 FK sendir m\u00e6r."}, {"text_idx": "#000012", "text": "Eg kann til eina og hv\u00f8rja ti\u0301\u00f0 siga markna\u00f0arf\u00f8ringina fra\u0301 m\u00e6r skrivliga ella vi\u00f0 at venda m\u00e6r til mi\u0301n FK-handil."}]